Martín Montoya

Martín Montoya Torralbo (sündinud 14. aprillil 1991 Gavàs) on Hispaania jalgpallur, kes mängib paremkaitsjana Kreeka kõrgliigaklubis Aris.

Ta alustas klubikarjääri FC Barcelonas, mille noorteakadeemiaga liitus ta 1999. aastal. Klubi põhimeeskonnas debüteeris ta 2011. aasta veebruaris. Esimese värava lõi ta Barcelona meeskonnas 6. detsembril 2011 UEFA Meistrite Liiga alagrupimängus Borissovi BATE vastu. Esimese värava Hispaania kõrgliigas lõi ta 1. juunil 2013 mängus Málaga vastu.

2015. aasta juulis läks ta Barcelonast laenule Itaalia kõrgliigaklubisse Milano Inter. Hooaja 2015–16 teises pooles mängis ta laenul samasse liigasse kuuluvas Real Betises.

Aastatel 2016–2018 mängis Montoya Hispaania kõrgliigas Valencia ridades. 2018. aasta augustis sõlmis ta lepingu Inglismaa kõrgliigaklubiga Brighton & Hove Albion, kus ta mängis kaks hooaega.

2020. aasta augustis naasis Real Betisesse, kellega sõlmis nelja-aastase lepingu."Martín Montoya, first Real Betis signing of the season". Real Betis. 25.8.2020. Vaadatud 6.2.2021

2023. aasta augustis sõlmis ta kaheaastase lepingu Kreeka kõrgliigaklubiga Aris.

2011. ja 2013. aastal tuli Montoya Hispaania kuni 21-aastaste koondisega omavanuste Euroopa meistriks. 2012. aasta suveolümpiamängude jalgpalliturniiril kuulus ta Hispaania olümpiavõistkonda. 2011. aastal debüteeris ta Kataloonia jalgpallikoondises.

 Saavutused 
Barcelona
La Liga: 2010–11, 2012–13, 2014–15
Copa del Rey: 2011–12, 2014–15
Supercopa de España: 2013
UEFA Meistrite Liiga: 2014–15

 Viited 

 Välislingid 

Kategooria:Hispaania jalgpallurid
Kategooria:FC Barcelona mängijad
Kategooria:Milano Internazionale mängijad
Kategooria:Real Betise jalgpallurid
Kategooria:Valencia CF mängijad
Kategooria:Brighton & Hove Albion FC jalgpallurid
Kategooria:La Liga mängijad
Kategooria:Serie A mängijad
Kategooria:Premier League'i mängijad
Kategooria:Sündinud 1991